CELEX: C2005/296/74
Language: sl
Date: 2005-11-26 00:00:00
Title: Zadeva T-373/05: Tožba, vložena  26. septembra 2005  — Italijanska republika proti Komisiji

26.11.2005   
            
            
               SL
            
            
               Uradni list Evropske unije
            
            
               C 296/37
            
         Tožba, vložena 26. septembra 2005 — Italijanska republika proti Komisiji
   (Zadeva T-373/05)
   (2005/C 296/74)
   Jezik postopka: italijanščina
   Stranke
   
      Tožeča stranka: Italijanska republika (zastopnik: avvocato dello Stato Paolo Gentili)
   
      Tožena stranka: Komisija Evropskih skupnosti
   Predlogi tožeče stranke
   Razglasitev ničnosti Odločbe Komisije C(2005)2756 z dne 20. julija 2005 v delu, v katerem glede Italijanske republike določa pavšalen popravek v zvezi s sistemom pomoči za tobak na 5 % od stroškov, ki so bili prijavljeni v letih 2001 in 2002 za letino 2000; in povrnitev stroškov, honorarjev ter nagrade.
   Tožbeni razlogi in bistvene trditve
   Italijanska vlada pred Sodiščem prve stopnje Evropskih skupnosti izpodbija Odločbo Komisije C(2005)2756 z dne 20. julija 2005, ki je bila vročena istega dne, v delu, v katerem ta vsebuje pavšalni finančni popravek v zvezi s sistemom pomoči za tobak na 5 % od stroškov, ki so bili prijavljeni v letih 2001 in 2002 za letino 2000.
   V utemeljitev svoje tožbe italijanska vlada navaja:
   
               1)
            
            
               pomanjkanje obrazložitve Odločbe C(2005)2756 z dne 20. julija 2005 v zvezi s členom 253 Pogodbe in prekoračitev pristojnosti pri prilagajanju dejanskega stanja, ker je v izpodbijani odločbi brez ustrezne obrazložitve kršene določbe in torej dejanskih predpostavk, ki bi ga morda lahko upravičile, določen pavšalni popravek pomoči, namenjen za proizvodnjo tobaka v letu 2000;
            
         
               2)
            
            
               kršitev in nepravilno uporabo člena 7(4) Uredbe (ES) št. 1258/1999 (1), ker je odločba o pavšalnem popravku pomoči, namenjene za proizvodnjo tobaka v letu 2000, brez potrebne utemeljitve, ki jo zahteva zadevna določba.
            
         
      (1)  Uredba Sveta (ES) št. 1258/1999 z dne 17. maja 1999 o financiranju skupne kmetijske politike (UL L 160, 26.6.1999, str. 103).